[{"text_idx": "#000000", "text": "bleser cyflwyno\u2019r llawlyfrau isod i\u2019ch sylw. Un o\u2019r penderfyniadau pwysicaf y mae\u2019n rhaid i chi, fel rhieni, ei wneud yw dewis yr ysgol fwyaf addas i\u2019ch plentyn. Yn naturiol, mae pob rhiant eisiau ysgol dda i\u2019w plant, ond maent hefyd yn chwilio am ysgol lle bydd eu plentyn yn teimlo\u2019n ddiogel ac yn hapus. Credwn y gallwn gynnig y rhain i gyd yn Ysgol Bro Hyddgen."}, {"text_idx": "#000001", "text": "Mae\u2019r ysgol yn gymuned groesawgar a hapus, lle mae disgwyl i ddisgyblion weithio\u2019n galed ac ymddwyn yn dda. Rydym yn deall bod gan blant wahanol gryfderau ac mae croeso i bob unigolyn yma. Mae ein niferoedd yn cynyddu bob blwyddyn ond rydym yn parhau yn ddigon bychan i allu rhoi gofal i bob plentyn a darparu ar gyfer anghenion yr unigolyn."}, {"text_idx": "#000002", "text": "Rydym yn falch iawn o gyrhaeddiad ein disgyblion yn yr arholiadau TGAU eleni, gyda 81% yn llwyddo i ennill 5 cymhwyster TGAU neu gyfwerth. Gallaf eich sicrhau bod athrawon yr ysgol yn darparu gwersi o ansawdd uchel. Rydym hefyd yn falch iawn o\u2019n llwyddiant ym myd cerddoriaeth, ar y meysydd chwarae, yn Eisteddfodau Cenedlaethol yr Urdd ac yn y nifer o glybiau sydd yn agored i bob disgybl. Mae gennym Chweched Ddosbarth poblogaidd iawn yn yr ysgol ac unwaith eto ymfalchi\u0308wn yn llwyddiant ein myfyrwyr eleni gyda 67% yn llwyddo i ennill graddau A* \u2013 C yn eu harholiadau Safon Uwch."}, {"text_idx": "#000003", "text": "Mae perthynas agos rhwng y cartref a\u0302\u2019r ysgol yn bwysig, ac mae croeso cynnes i chi gysylltu a\u0302\u2019r ysgol ar unrhyw adeg. Rydym yn rhannu gwybodaeth gyda chi bob tymor am gynnydd eich plentyn. Mae eich plentyn chi yn bwysig i ni ac rydym yn credu y dylai\u2019r amser yn yr ysgol fod yn fuddiol a gwerth chweil. Pe byddech yn penderfynu anfon eich plentyn i Ysgol Bro Hyddgen, rwyf i a\u2019m staff yn gwbl hyderus y byddwch wedi gwneud y penderfyniad cywir. Edrychaf ymlaen at eich cyfarfod yn fuan, ac os oes gennych unrhyw gwestiwn neu bryder, mae croeso i chi gysylltu a\u0302 mi yn yr ysgol unrhyw amser."}, {"text_idx": "#000004", "text": "Mae croeso i rieni/ ofalwyr ymweld a\u0300\u2019r ysgol ond gofynnwn yn garedig i chi ffonio ymlaen llaw er mwyn i ni allu trefnu i chi gyfarfod a\u0302\u2019r aelodau perthnasol o staff."}]